**APSTIPRINĀTS**

SIA „DOBELES ŪDENS”

iepirkumu komisijas

2017.gada 5. janvārī sēdē

protokols Nr.2

Iepirkumu komisijas priekšsēdētāja

*paraksts /*Sanita Bēma/

Atklāta konkursa

NOLIKUMS

“Kravas automašīnas (pašizgāzēja) iegāde”

(Identif.nr. DŪ 2017/01)

Dobele

2017

SATURS

[1. Pasūtītājs, Pasūtītāja kontaktpersonas 3](#_Toc471377413)

[2.Iepirkumu procedūra 3](#_Toc471377414)

[3.Piegādātājs, Ieinteresētais piegādātājs un Pretendents 3](#_Toc471377415)

[4.Saziņa 3](#_Toc471377416)

[5.Informācija par iepirkuma priekšmetu 4](#_Toc471377417)

[6. Piedāvājums 4](#_Toc471377419)

[7. Nosacījumi dalībai iepirkuma procedūrā 6](#_Toc471377420)

[8. Pretendenta kvalifikācijas prasības 7](#_Toc471377421)

[10.Tehniskais piedāvājums 9](#_Toc471377422)

[11.Finanšu piedāvājums 9](#_Toc471377423)

[12. Piedāvājumu vērtēšana un lēmumu pieņemšana 9](#_Toc471377424)

[13. Iepirkuma līgums 10](#_Toc471377425)

[B.1. pielikums Pretendenta pieteikums 14](#_Toc471377426)

[B.2.pielikums Tehniskais piedāvājums 16](#_Toc471377427)

[B.3. pielikums Finanšu piedāvājuma veidne 20](#_Toc471377428)

# 1. Pasūtītājs, Pasūtītāja kontaktpersonas

**1.1.Pasūtītājs:**

SIA „ DOBELES ŪDENS”

Reģistrācijas numurs LV451003000470

Adrese: Noliktavas iela 5, Dobele, Dobeles novads, LV-3701.

tel.nr. 637 25502 /Fakss 637 21096

Interneta mājas lapa: [www.dobelesudens.lv](http://www.dobelesudens.lv)

**1.1.2.Pasūtītāja kontaktpersonas**:

**Kontaktpersona par iepirkuma procedūras dokumentāciju**

Iepirkumu komisijas priekšsēdētāja Sanita Bēma

tālr.nr. 26742378, faksa nr. 63721096, e-pasts: [sanita.bema@dobele.lv](mailto:sanita.bema@dobele.lv)

**1.1.3.** **Kontaktpersona par tehnisko specifikāciju un tehniskajos jautājumos:**

Transporta pārraugs Andris Buiko

tālr.nr.22027671, faksa nr. 63721096, e-pasts: andris\_buiko@inbox.lv

# 2.Iepirkumu procedūra

* 1. Iepirkuma procedūra ir atklāts konkurss, kas tiek veikts saskaņā ar Iepirkumu uzraudzības biroja 2014. gada 19.marta apstiprinātajām “Iepirkumu vadlīnijām sabiedrisko pakalpojumu sniedzējiem,, un šo Nolikumu.
  2. Iepirkumu procedūru organizē ar SIA „DOBELES ŪDENS” 2015.gada 26.janvāra rīkojumu Nr.7 izveidotā iepirkumu komisija (turpmāk tekstā – Komisija) un 2017. gada 4. janvāra rīkojuma Nr. 5 par iepirkuma procedūras uzsākšanu.
  3. Iepirkuma procedūras identifikācijas numurs: DŪ 2017/01.
  4. Iepirkuma procedūras nosaukums: Atklāts konkurss “Kravas automašīnas (pašizgāzēja) iegāde “.

# 3.Piegādātājs, Ieinteresētais piegādātājs un Pretendents

* 1. Piegādātājs ir fiziska persona, juridiska persona, personālsabiedrība vai personu apvienība, kas attiecīgi piedāvā tirgū piegādāt preci.
  2. Ieinteresētais piegādātājs ir Piegādātājs, kas saņēmis Iepirkuma procedūras dokumentus. Iepirkuma procedūras dokumentācija ir publiski pieejama Pasūtītāja interneta mājas lapā [www.dobelesudens.lv](http://www.dobelesudens.lv) sadaļā iepirkumi, kā arī SIA „DOBELES ŪDENS” birojā, Noliktavas ielā 5, Dobelē.
  3. Pretendents ir Piegādātājs, kas ir iesniedzis piedāvājumu.
  4. Persona, uz kuras iespējām Pretendents balstās - ir persona, uz kuras iespējām Pretendents balstās, lai apliecinātu, ka Pretendenta kvalifikācija atbilst Pretendenta kvalifikācijas prasībām.
  5. Pretendentu iepirkuma procedūras ietvaros pārstāv - Pretendenta paraksttiesīga amatpersona vai Pretendenta pilnvarota persona.

# 4.Saziņa

* 1. Saziņa starp Pasūtītāju (Iepirkuma komisiju) un Ieinteresētajiem piegādātājiem iepirkuma procedūras ietvaros notiek latviešu valodā pa pastu vai faksu
  2. Saziņas dokuments, nosūtot pa faksu, ir uzskatāms par saņemtu brīdī, kad nosūtītāja fakss saņēmis paziņojumu par faksa sūtījuma saņemšanu.
  3. Saziņas dokumentā ietver iepirkuma procedūras nosaukumu.
  4. Ieinteresētais piegādātājs saziņas dokumentu nosūta uz Nolikumā norādīto Pasūtītāja pasta adresi vai Pasūtītāja kontaktpersonas norādīto faksa numuru.
  5. Pasūtītājs saziņas dokumentu nosūta pa pastu vai faksu uz Ieinteresētā piegādātāja pasta adresi vai faksa numuru, ko Ieinteresētais piegādātājs norādījis saziņas dokumentā.
  6. Ieinteresētais piegādātājs papildus informāciju var pieprasīt ne vēlāk kā 7 (septiņas) dienas pirms piedāvājumu iesniegšanas termiņa beigām. Pasūtītājs papildu informāciju sniedz iespējami īsā laikā, bet ne vēlāk kā 5 (piecas) dienas pirms piedāvājumu iesniegšanas termiņa beigām.
  7. Ja Pasūtītājs sniedz papildu informāciju, tas visiem Ieinteresētajiem piegādātājiem vienlaikus nosūta šo informāciju, norādot uzdoto jautājumu un ievieto šo informāciju Pasūtītāja mājas lapas interneta vietnē: www.dobelesudens.lv sadaļā Iepirkumi, kurā ir pieejams Nolikums.
  8. Ja Pasūtītājs ir izdarījis grozījumus Nolikumā, tas ievieto šo informāciju mājas lapā internetā, kur pieejams Nolikums.
  9. Ieinteresēto piegādātāju pienākums ir pastāvīgi sekot līdzi aktuālai informācijai Pasūtītāja mājas lapas vietnē internetā [www.dobelesudens.lv](http://www.dobelesudens.lv) sadaļā Iepirkumi un ievērot to sagatavojot savu piedāvājumu.

# 5.Informācija par iepirkuma priekšmetu

* 1. **Iepirkuma priekšmeta apraksts**:

Viena lietota kravas automašīnas - pašizgāzēja iegāde saskaņā ar Tehnisko specifikāciju (A pielikums).

* 1. **Iepirkuma līguma paredzamā līgumcena** – līdz 33 000,00 EUR (bez PVN) (trīsdesmit trīs tūkstoši eiro un nulle centi). Kravas automašīna tiks iegādāta finanšu līzingā.
  2. **Līguma izpildes laiks**

Kravas automašīnai jābūt pieejamai (automašīna ir noņemta no uzskaites un sagatavota nodošanai Pasūtītājam) ne ilgāk kā 2 (divu) kalendāro nedēļu laikā no līguma noslēgšanas brīža



# 6. Piedāvājums

* 1. **Piedāvājuma iesniegšana un atvēršanas vieta, laiks un kārtība**
     1. Piegādātājs var iesniegt tikai vienu piedāvājumu.
     2. Piegādātāji piedāvājumus var iesniegt līdz 2017.gada 23. janvārim, plkst: 10.00, SIA „DOBELES ŪDENS” birojā, Noliktavas ielā 5, Dobelē, LV 3701, piedāvājumus iesniedzot personīgi vai atsūtot pa pastu. Pasta sūtījumam jābūt saņemtam šajā punktā norādītajā adresē līdz šajā punktā minētajam termiņam. Iesniegtie piedāvājumi ir Pasūtītāja īpašums.
     3. Piedāvājumi tiks atvērti 2017. gada 23. janvārī plkst: 10.00, SIA „DOBELES ŪDENS” biroja telpās (2.stāvs), Noliktavas ielā 5, Dobelē, Dobeles novadā, LV 3701. Piedāvājumu atvēršanas sēde ir atklāta.
     4. Piedāvājumus atver to iesniegšanas secībā, nosaucot Pretendentu, piedāvājuma iesniegšanas laiku un piedāvāto cenu. Pēc piedāvājumu atvēršanas sanāksmes dalībnieka pieprasījuma Pasūtītājs uzrāda Finanšu piedāvājumu, kurā atbilstoši pieprasītajai Finanšu piedāvājuma formai norādīta piedāvātā cena.
     5. Piedāvājumu, kas iesniegts pēc piedāvājumu iesniegšanas termiņa beigām vai kura ārējais iepakojums nenodrošina to, lai piedāvājumā iekļautā informācija nebūtu pieejama līdz piedāvājumu atvēršanai, Pasūtītājs neizskata un atdod atpakaļ Pretendentam.
  2. **Piedāvājuma derīguma termiņš**
     1. Pretendenta iesniegtajam piedāvājumam jābūt derīgam, tas ir saistošs Pretendentam, līdz iepirkuma līguma noslēgšanai, bet ne mazāk kā 30 (trīsdesmit) dienas no piedāvājumu iesniegšanas termiņa.
     2. Ja objektīvu iemeslu dēļ Pasūtītājs nevar noslēgt iepirkuma līgumu piedāvājuma derīguma termiņā, Pasūtītājs var rakstiski lūgt Pretendentus pagarināt sava piedāvājuma derīguma termiņu.
  3. **Piedāvājuma noformējums**
     1. Piedāvājums sastāv no 3 ( trīs) daļām:

1. Pieteikums dalībai iepirkuma procedūrā un Atlases dokumentiem (viens oriģināls un 1 kopija);
2. Tehniskais piedāvājums (viens oriģināls un 1 kopija);
3. Finanšu piedāvājums (viens oriģināls un 1 kopija).
   * 1. Piedāvājums jāsagatavo latviešu valodā, datorrakstā, tam jābūt skaidri salasāmam, bez labojumiem un dzēsumiem.
     2. Katras piedāvājuma daļas sākumā ievieto satura rādītāju. Piedāvājuma daļas lapas numurē un caurauklo, piestiprina auklas galus pēdējā lappusē un apliecina caurauklojumu. Caurauklojuma apliecinājums ietver:
4. norādi par kopējo cauraukloto lapu skaitu;
5. Pretendenta (ja Pretendents ir fiziska persona) vai tā pārstāvja parakstu un paraksta atšifrējumu;
6. apliecinājuma vietas nosaukumu un datumu.
   * 1. Atlases dokumentus un tehnisko dokumentāciju var iesniegt arī citā valodā, ja tiem ir pievienots Pretendenta apliecināts tulkojums latviešu valodā. Par kaitējumu, kas radies dokumenta tulkojuma nepareizības dēļ, Pretendents atbild normatīvajos tiesību aktos noteiktajā kārtībā. Tulkojuma apliecinājums ietver:
7. norādi “TULKOJUMS PAREIZS”;
8. Pretendenta vai tā pārstāvja parakstu un paraksta atšifrējumu;
9. apliecinājuma vietas nosaukumu un datumu.
   * 1. Ja Pretendents iesniedz dokumentu kopijas, Pretendents tās apliecina. Kopijas apliecinājums ietver:
10. norādi “KOPIJA PAREIZA”;
11. Pretendenta vai tā pārstāvja parakstu un paraksta atšifrējumu;
12. apliecinājuma vietas nosaukumu un datumu.
    * 1. Pretendenta pieteikumu dalībai iepirkuma procedūrā, tehnisko piedāvājumu, finanšu piedāvājumu un citus piedāvājuma dokumentus paraksta, kopijas, tulkojumus un piedāvājuma daļu caurauklojumu apliecina:
13. Pretendenta paraksttiesīga amatpersona (ja Pretendents ir juridiska persona);
14. Pretendenta pilnvarota persona.
    * 1. Iesniedzot piedāvājumu vai pieteikumu, Pretendents ir tiesīgs visu iesniegto dokumentu atvasinājumu vai tulkojumu pareizību apliecināt ar vienu apliecinājumu, ja viss piedāvājums vai pieteikums ir cauršūts vai caurauklots.
      2. Piedāvājumu iesniedz aizlīmētā ārējā iepakojumā, uz kura norāda:
15. Pasūtītāja nosaukumu, reģistrācijas numuru un adresi,
16. Pasūtītāja kontaktpersonas vārdu, uzvārdu un telefona numuru,
17. Pretendenta nosaukumu, reģistrācijas numuru un adresi,
18. Pretendenta kontaktpersonas vārdu, uzvārdu, telefona un faksa numuru,
19. Atzīmi ”Piedāvājums atklātam konkursam „Kravas automašīnas (pašizgāzēja) iegāde” (Id. Nr. DŪ 2017/01). Neatvērt līdz 2017. gada 23. janvārim, plkst.10.00.
    * 1. Piedāvājuma ārējā iepakojumā ievieto divus aizlīmētus iekšējus iepakojumus, no kuriem vienā ievieto piedāvājuma oriģinālu, bet otrā - piedāvājuma kopijas. Uz iekšējiem iepakojumiem attiecīgi norāda:
20. atzīmi “ORIĢINĀLS” vai “KOPIJAS”;
21. Pretendenta nosaukumu un reģistrācijas numuru vai personas kodu;
22. Atzīmi ”Piedāvājums atklātam konkursam “Kravas automašīnas (pašizgāzēja) iegāde” (Id. Nr. DŪ 2017/01). Neatvērt līdz 2017. gada 23. janvārim, plkst.10.00.
    * 1. Piedāvājuma iekšējos iepakojumos attiecīgi ievieto piedāvājuma daļu oriģinālus vai kopijas. Uz piedāvājuma daļu oriģināliem un to kopijām attiecīgi norāda:
23. atzīmi “ORIĢINĀLS” vai “KOPIJA”;
24. Pretendenta nosaukumu un reģistrācijas numuru vai personas kodu;
25. piedāvājuma daļas nosaukumu “Pretendenta pieteikums dalībai iepirkuma procedūrā un atlases dokumenti”, “Tehniskais piedāvājums” vai “Finanšu piedāvājums”.

# Nosacījumi dalībai iepirkuma procedūrā

* 1. Pretendents vai personas, kurām ir pārstāvības tiesības, un personas, kurām ir lēmumu pieņemšanas vai uzraudzības tiesības attiecībā uz Pretendentu, ar tādu tiesas spriedumu vai prokurora priekšrakstu par sodu, kurš stājies spēkā un kļuvis neapstrīdams, un no kura spēkā stāšanās dienas līdz piedāvājuma iesniegšanas dienai nav pagājuši trīs gadi, nav atzītas par vainīgām koruptīva rakstura noziedzīgos nodarījumos, krāpnieciskās darbībās finanšu jomā, noziedzīgi iegūtu līdzekļu legalizācijā vai līdzdalībā noziedzīgā organizācijā.
  2. Pretendents ar tādu kompetentas institūcijas lēmumu vai tiesas spriedumu, kurš stājies spēkā un kļuvis neapstrīdams, nav atzīts par vainīgu darba tiesību būtiskā pārkāpumā, kas izpaužas kā vienas personas nodarbināšana bez rakstveida darba līguma noslēgšanas, ja tā konstatēta atkārtoti gada laikā, vai divu vai vairāku personu vienlaicīga nodarbināšana bez rakstveida darba līguma noslēgšanas, ja no dienas, kad stājies spēkā attiecīgs tiesas spriedums vai citas kompetentas institūcijas pieņemtais lēmums līdz piedāvājuma iesniegšanas dienai nav pagājuši 18 mēneši.
  3. Pretendents ar tādu kompetentas institūcijas lēmumu vai tiesas spriedumu, kurš stājies spēkā un kļuvis neapstrīdams, un no kura spēkā stāšanās dienas līdz piedāvājuma iesniegšanas dienai nav pagājuši 12 mēneši, nav atzīts par vainīgu konkurences tiesību pārkāpumā, kas izpaužas kā vertikālā vienošanās, kuras mērķis ir ierobežot pircēja iespēju noteikt tālākpārdošanas cenu, vai horizontālā karteļa vienošanās, izņemot gadījumu, kad attiecīgā institūcija, konstatējot konkurences tiesību pārkāpumu, Pretendentu ir atbrīvojusi no naudas soda.
  4. Nav pasludināts Pretendenta maksātnespējas process, apturēta vai pārtraukta Pretendenta saimnieciskā darbība, uzsākta tiesvedība par Pretendenta bankrotu vai tiek konstatēts, ka līdz Iepirkuma līguma izpildes paredzamajam beigu termiņam Pretendents būs likvidēts.
  5. Pretendentam Latvijā un valstī, kurā tas reģistrēts vai kurā atrodas tā pastāvīgā dzīvesvieta (ja tas nav reģistrēts Latvijā vai tā pastāvīgā dzīvesvieta nav Latvijā), nav nodokļu parādu, tajā skaitā valsts sociālās apdrošināšanas obligāto iemaksu parādu, kas kopsummā katrā valstī pārsniedz 150 EUR dienā, kad paziņojums par plānoto līgumu publicēts Pasūtītāja mājaslapā.
  6. Nosacījumi dalībai iepirkuma procedūrā attiecas uz pretendentu (ja pretendents ir fiziska vai juridiska persona), personālsabiedrību un visiem personālsabiedrības biedriem (ja piedāvājumu iesniedz personālsabiedrība) vai personu apvienības dalībniekiem (ja piedāvājumu iesniedz personu apvienība) un apakšuzņēmējiem, uz kuru iespējām Pretendents balstās, lai apliecinātu, ka tā kvalifikācija atbilst iepirkuma procedūras dokumentos noteiktajām prasībām.

# Pretendenta kvalifikācijas prasības

**8.1. Prasības attiecībā uz Pretendenta atbilstību profesionālās darbības veikšanai**

* + 1. Pretendents, personālsabiedrība un visi personālsabiedrības biedri (ja piedāvājumu iesniedz personālsabiedrība) vai visi personu apvienības dalībnieki (ja piedāvājumu iesniedz personu apvienība) normatīvajos tiesību aktos noteiktajos gadījumos ir reģistrēti komercreģistrā vai līdzvērtīgā reģistrā ārvalstīs.

9.**Iesniedzamie dokumenti**

*(Iesniedzamie dokumenti Pretendenta piedāvājumā kārtojami tādā secībā, kādā tie ir norādīti šajā sadaļā)**.*

9.1. Pieteikums dalībai iepirkuma procedūrā.

Pretendenta pieteikumu dalībai iepirkuma procedūrā sagatavo atbilstoši veidnei Nolikuma pielikumā (B1 pielikums). Pretendenta pieteikumu dalībai iepirkuma procedūrā iesniedz kopā ar:

* + 1. Atlases dokumentiem (dokumentiem, kas apliecina Pretendenta atbilstību Nosacījumiem dalībai iepirkuma procedūrā un Pretendenta kvalifikācijas dokumentiem),
    2. dokumentu vai dokumentiem, kas apliecina piedāvājuma dokumentus parakstījušās, kā arī kopijas, tulkojumus un piedāvājuma daļu caurauklojumu apliecinājušās personas tiesības pārstāvēt Pretendentu iepirkuma procedūras ietvaros. Ja dokumentus, kas attiecas tikai uz atsevišķu personālsabiedrības biedru vai personu apvienības dalībnieku paraksta, kā arī kopijas un tulkojumus apliecina attiecīgā personālsabiedrības biedra vai personu apvienības dalībnieka pilnvarota persona, jāiesniedz dokuments vai dokumenti, kas apliecina šīs personas tiesības pārstāvēt attiecīgo personālsabiedrības biedru vai personu apvienības dalībnieku iepirkuma procedūras ietvaros. Juridiskas personas pilnvarai pievieno dokumentu, kas apliecina pilnvaru parakstījušās parakst tiesīgas amatpersonas tiesības pārstāvēt attiecīgo juridisko personu.

9.2. Dokumenti, kas apliecina atbilstību Nosacījumiem dalībai iepirkuma procedūrā

* + 1. Par Nolikuma 7.1.apakšpunktā minēto prasību izpildi Pasūtītājs pārliecinās iegūstot informāciju izmantojot VARAM Elektroniskās Informācijas sistēmas - (turpmāk - EIS**)** datu bāzi, kurā pieejama informācija no Sodu reģistra
    2. Ja Pasūtītājs EIS datu bāzē nevar pārliecināties par Nolikuma 7.2.apakšpunkta prasību izpildi, tas pieprasa izziņu no Valsts darba inspekcijas, kura apliecina, ka pretendents un Personas, uz kuru iespējām tas balstās, nav sodīti par Nolikuma 7.2. apakšpunktā minētajiem darba tiesību pārkāpumiem Latvijā. Ārvalstī reģistrētam (atrodas pastāvīgā dzīvesvieta) Pretendentam un Personām, uz kuru iespējām tas balstās (ja tas/tie ir reģistrēts/i ārvalstī vai ārvalstī ir tā/to pastāvīgā dzīvesvieta) Pasūtītājs pieprasa iesniegt izziņu no attiecīgās ārvalsts kompetentās institūcijas, kas apliecina, ka pretendents un Personas, uz kuru iespējām tas balstās, nav sodīti par Nolikuma 7.2. apakšpunktā minētajiem darba tiesību pārkāpumiem attiecīgajā ārvalstī.
    3. Par Nolikuma 7.3. apakšpunktā minēto prasību izpildi Pasūtītājs pārliecinās iegūstot informāciju EIS.
    4. Ja Pasūtītājs EIS datubāzē nevar pārliecināties par Nolikuma 7.4. apakšpunkta prasību izpildi, tas pieprasa, lai Pretendents iesniedz izziņu, ko ne agrāk kā trīs mēnešus pirms iesniegšanas dienas izdevusi kompetenta institūcija, kas apliecina, ka Pretendentam un Personām, uz kuru iespējām tas balstās, nav pasludināts maksātnespējas process (izņemot gadījumu, kad maksātnespējas procesā tiek piemērota sanācija vai cits līdzīga veida pasākumu kopums, kas vērsts uz parādnieka iespējamā bankrota novēršanu un maksātspējas atjaunošanu), nav apturēta vai pārtraukta to saimnieciskā darbība, nav uzsākta tiesvedība par to bankrotu un tie neatrodas likvidācijas stadijā.
    5. Ja Pasūtītājs EIS datubāzēs nevar pārliecināties par Nolikuma 7.5. apakšpunkta prasību izpildi, tas pieprasa, lai Pretendents iesniedz izziņu, ko ne agrāk kā trīs mēnešus pirms iesniegšanas dienas:
       1. izdevis Valsts ieņēmumu dienests vai pašvaldība Latvijā, kas apliecina, ka Pretendents (neatkarīgi no tā, vai tas reģistrēti Latvijā vai Latvijā atrodas tā pastāvīgā dzīvesvieta) Latvijā nav nodokļu parādu, tajā skaitā valsts sociālās apdrošināšanas obligāto iemaksu parādu, kas kopumā pārsniedz 150 euro;
       2. izdevusi nodokļu administrācijas iestāde ārvalstī, kas apliecina, ka ārvalstī reģistrētam (atrodas pastāvīgā dzīvesvieta) Pretendentam (ja tas ir reģistrēts ārvalstī vai ārvalstī ir to pastāvīgā dzīvesvieta) attiecīgajā ārvalstī nav nodokļu parādu, tajā skaitā valsts sociālās apdrošināšanas obligāto iemaksu parādu, kas kopsummā pārsniedz 150 euro.
    6. Ja Pretendents ir personālsabiedrība, minētās izziņas jāiesniedz par personālsabiedrību un visiem personālsabiedrības biedriem, savukārt, ja Pretendents ir personu apvienība, - par visiem personu apvienības dalībniekiem, kā arī par Personām, uz kuru iespējām Pretendents balstās, lai apliecinātu, ka tā kvalifikācija atbilst iepirkuma procedūras dokumetos noteiktajām prasībām.
    7. Ja ārvalstīs minētās izziņas netiek izdotas, tās aizstāj ar zvērestu vai, ja zvēresta došanu attiecīgās valsts normatīvie tiesību akti neparedz, - ar paša Pretendenta apliecinājumu kompetentai izpildvaras vai tiesu varas iestādei, zvērinātam notāram vai kompetentai attiecīgās nozares organizācijai tā reģistrācijas (pastāvīgās dzīvesvietas) valstī.

**9.3. Pretendenta kvalifikācijas dokumenti**

9.3.1. Pretendenta komercreģistra vai līdzvērtīgas komercdarbību reģistrējošas iestādes ārvalstīs izdotu reģistrācijas apliecību kopijas, kas apliecina Nolikuma 8.1.1. punkta prasības.

# 10.Tehniskais piedāvājums

* 1. Pretendents iesniedz Tehnisko piedāvājumu, kas sagatavots un aizpildīts atbilstoši nolikumam pievienotajai formai (**B.2.pielikums**), un saskaņā ar Tehniskajā specifikācijā minētajiem nosacījumiem (**A. pielikums**). Pretendents, aizpildot šo formu, sniedz apliecinājumu par prasību izpildi un, aprakstot, kā tiks nodrošināta prasību izpilde, vai sniedz precīzu atsauci uz tehniskajam piedāvājumam pievienotajiem dokumentiem, kur minēto informāciju var atrast. Informācija norādāma tādā apjomā, lai iepirkuma komisija varētu veikt tehniskā piedāvājuma atbilstību pārbaudi un piedāvājumu vērtēšanu atbilstoši iepirkuma dokumentos noteiktajām prasībām.

# 11.Finanšu piedāvājums

11.1.Pretendents iesniedz Finanšu piedāvājums, kas sagatavots un aizpildīts atbilstoši nolikumam pievienotajai formai (**B.3. pielikums**) un ko parakstījis Pretendenta pārstāvis ar paraksta tiesībām vai Pretendenta pilnvarotā persona.

* 1. Piedāvātāja līgumcenā (bez PVN) tiek iekļautas visas iepirkuma priekšmetu saistītās izmaksas, atlaides un piemaksas, kā arī visi nodokļi (izņemot pievienotās vērtības nodokli) un nodevas, ja tādas ir paredzētas, kā arī visi iespējamie riski, kas saistīti ar tirgus cenu svārstībām plānotajā līguma darbības laikā.

# 12. Piedāvājumu vērtēšana un lēmumu pieņemšana

* 1. Pēc Pretendentu piedāvājumu atvēršanas iepirkuma komisija slēgtās sēdēs veic piedāvājumu izvērtēšanu.
  2. Pretendenta piedāvājums, kura piedāvātā cena (bez PVN) pārsniedz Nolikumā 5.2. punktā minēto paredzamo līgumcenu, tiek noraidīts un netiek vērtēts.
  3. Pretendenta piedāvājums, kura līguma izpildes laiks pārsniedz Nolikumā 5.3. punktā minēto, tiek noraidīts un netiek vērtēts
  4. Piedāvājumi, kuri neatbilst Nolikumā noteiktajām noformējuma prasībām var tikt noraidīti, ja to neatbilstība Nolikumā noteiktajām noformējuma prasībām ir būtiska.
  5. Iepirkuma komisija pārbauda, vai Pretendents nav piedalījušās kādā no iepriekšējiem šī iepirkuma projekta posmiem vai Iepirkuma procedūras dokumentu izstrādāšanā. Ja Pretendents ir piedalījusies kādā no iepriekšējiem šī iepirkuma projekta posmiem vai Iepirkuma procedūras dokumentu izstrādāšanā un ja tas šim piegādātājam dod priekšrocības Iepirkuma procedūrā, tādējādi kavējot, ierobežojot vai deformējot konkurenci, attiecīgā Pretendenta piedāvājums tiek noraidīts. Iepirkuma komisija, konstatējot minētos apstākļus, pirms iespējamās Pretendenta noraidīšanas ļauj tam pierādīt, ka nav tādu apstākļu, kas attiecīgajam piegādātājam dotu jebkādas priekšrocības Iepirkuma procedūrā, tādējādi kavējot, ierobežojot vai deformējot konkurenci.
  6. Iepirkuma komisija pieejamās datubāzēs (Elektronisko iepirkumu sistēmas datu bāzē) pārbauda vai Pretendents, personālsabiedrības biedri, personu apvienības dalībnieki nav atzīti par vainīgiem darba tiesību būtiskā pārkāpumā vai konkurences tiesību pārkāpumā. *Iepirkumu komisija informāciju pārbaudē izmanto arī Elektronisko iepirkumu sistēmas (EIS) datu bāzi.*
  7. Iepirkuma komisija, iegūstot informāciju no datu bāzes, pārliecinās par to, vai Pretendentam Latvijā nav nodokļu parādu, tajā skaitā valsts sociālās apdrošināšanas obligāto iemaksu parādu, kas kopsummā pārsniedz 150 euro dienā, kad paziņojums par plānoto līgumu publicēts Pasūtītāja mājaslapā. *Iepirkumu komisija informāciju pārbauda izmantojot (EIS) datu bāzi.*
  8. Iepirkumu komisija, iegūstot informāciju datu bāzēs, pārliecinās, vai Pretendents nav atzīts par vainīgu konkurences tiesību pārkāpumā. *Iepirkumu komisija informāciju pārbauda izmantojot (EIS) datu bāzi.*
  9. Iepirkumu komisija, iegūstot informāciju datu bāzē, Uzņēmumu reģistra mājas lapā internetā pieejamajā Maksātnespējas reģistrā pārliecinās par to, vai Pretendentam nav pasludināts maksātnespējas process. *Iepirkumu komisija informāciju pārbauda izmantojot Elektronisko iepirkumu sistēmas (EIS) datu bāzi.*
  10. Izskatot Pretendenta Atlases dokumentus, Iepirkuma komisija pārbauda:
      1. Pretendentu un Personas, uz kuru iespējām Pretendenti balstās, atbilstību citiem Nosacījumiem dalībai Iepirkuma procedūrā un atlasa Pretendentus,
      2. Pretendentu atbilstību Pretendenta kvalifikācijas prasībām.
      3. Ja Iepirkumu komisija konstatē, ka Pretendents savas kvalifikācijas atbilstībai:

1. nav iesnieguši dokumentus, kas apliecina atbilstību Nosacījumiem dalībai Iepirkuma procedūrā, vai neatbilst Nosacījumiem dalībai Iepirkuma procedūrā vai
2. nav iesnieguši Pretendenta kvalifikācijas dokumentus vai neatbilst Pretendenta kvalifikācijas prasībām vai
3. ir snieguši nepatiesu informāciju kvalifikācijas novērtēšanai, piedāvājumi tiek noraidīti.
   1. Iepirkumu komisija pārbauda atlasīto Pretendentu Tehnisko piedāvājumu un Finanšu piedāvājumu atbilstību Nolikumā noteiktajām prasībām. Piedāvājumi, kuru Tehniskie piedāvājumi vai Finanšu piedāvājumi neatbilst Nolikumā noteiktajām prasībām, tiek noraidīti.
   2. Piedāvājumu vērtēšanas laikā, iepirkumu komisija pārbauda, vai Finansu piedāvājumā nav aritmētiskas kļūdas. Konstatētās kļūdas iepirkumu komisija izlabo un par to informē Pretendentu.
   3. No piedāvājumiem, kas atbilst Nolikumā un tehniskās specifikācijās noteiktajām prasībām, iepirkuma komisija izvēlas piedāvājumu ar zemāko cenu. Vērtējot piedāvājumu, iepirkuma komisija ņem vērā piedāvājumā norādīto līgumcenu (bez PVN).
   4. Ja Iepirkuma komisija konstatē, ka Pretendenta piedāvājums ir nepamatoti lēts, tas tiek noraidīts. Ja iepirkuma komisija Pretendenta piedāvājumu uzskata par nepamatoti lētu, Pasūtītājs pirms šāda piedāvājuma iespējamās noraidīšanas rakstiskā veidā pieprasa Pretendentam iesniegt detalizētu paskaidrojumu par būtiskiem piedāvājuma nosacījumiem, kā arī ļauj Pretendentam iesniegt pierādījumus, kurus tas uzskata par nepieciešamiem, dodot 3 (trīs) dienas paskaidrojuma un pierādījumu iesniegšanai. Pretendenta piedāvājums tiek noraidīts tikai gadījumā, ja Pretendents nav varējis norādīt tirgus apstākļus, preces īpašības vai citus objektīvus pierādījumus, kas ļauj piedāvāt tik lētu cenu.

# Iepirkuma līgums

* 1. Iepirkuma priekšmets: Kravas automašīna tiks iegādāta finanšu līzingā, noslēdzot trīspusējo līgumu, kas tiks noslēgts starp Pārdevēju, Līzinga un Pasūtītāju – SIA „DOBELES ŪDENS”.
  2. Apmaksa par kravas automašīnu tiks veikta pēc Pieņemšanas nodošanas akta parakstīšanas par kravas mašīnas pārņemšanu. Pēc Pieņemšanas nodošanas akta parakstīšanas Pasūtītājs reģistrēs kravas mašīnu Ceļu satiksmes direkcijā.
  3. Pretendentam, kuram ir piešķirtas līguma slēgšanas tiesības, pēc Pasūtītāja rakstiska uzaicinājuma saņemšanas brīža, jāierodas trīs darba dienu laikā noslēgt Trīspusējo līgumu par Preces piegādi un apmaksu.

*A Pielikums Tehniskā specifikācija*

**TEHNISKĀ SPECIFIKĀCIJA**

**Kravas automašīnai (pašizgāzējam)**

1. Iepirkuma priekšmets- viena lietota kravas automašīna - pašizgāzējs.
   1. Automašīnas ražošanas gads – ne vecāks kā 2007. gads
   2. Pirmā reģistrācija Latvijā – ne agrāk kā 2014. gadā.
   3. Max. nobraukums kravas automašīnai ne vairāk kā 350 000 km
   4. Kravas automašīna ir ar spēkā esošu Tehnisko apskati, samaksātu ceļa nodokli.
   5. Antifrīzs līdz mīnuss 37 0 C grādiem un ziemas logu šķidrumu sistēmā.
   6. Kravas automašīnai jābūt pieejamai (automašīna ir noņemta no uzskaites un sagatavota nodošanai Pasūtītājam) ne ilgāk kā 2 (divu) kalendāro nedēļu laikā no līguma noslēgšanas brīža.

|  |  |  |
| --- | --- | --- |
| **Tehniskā specifikācija** | | |
| **Nr. p .k.** | **Rādītājs, pazīme** | **Prasība** | |
| 1. | Kravas automašīnu skaits | Viena | |
| 2. | Mašīnas tips | Kravas šasija | |
| 3. | Automašīnas klase | Kravas pašizgāzējs | |
| 4. | Automašīnas celtspēja | Minimums 17000 kg | |
| 5. | Pilnā masa | Maksimums 32500 kg | |
| 6. | Motora jauda (zs) | Ne mazāk par 490 zs | |
| 7. | Motora tilpums (cm3) | Ne mazāk kā 12 800 cm3 | |
| 8. | Izmešu līmenis | atbilst EURO 5 emisijas standartam (vai ekvivalents) | |
| 9. | Kabīnes krāsa | Piedāvā piegādātājs | |
| 10. | Durvju skaits | 2 | |
| 11. | Sēdvietu skaits (ieskaitot vadītāju) | 2 | |
| 12. | Riteņu konfigurācija | 8x4 | |
| 13. | Diski | Tērauda - atbilstoši riepu izmēriem | |
| 14. | Diferenciāļa bloķēšana | Dzenošā tilta diferenciāla bloķētājs | |
| 15. | Priekš. tilta atsperes | Paraboltipa | |
| 16. | Aizm. tilta atsperes | Paraboltipa | |
| 17. | Tiltu skaits (gab.) | Ne mazāk kā 4 (gab.) | |
| 18. | Stūrējamo tiltu skaits (gab.) | Ne mazāk kā 2 (gab.) | |
| 19. | Cilindru skaits | Ne vairāk kā 6 | |
| 20. | Bremžu sistēmas prasības | Automātiskā bremžu regulēšana | |
| No slodzes atkarīga bremžu sistēma | |
| 21. | Elektro sistēma | 24 V | |
| Akumulatori, 2 x 12V ne mazāk par 155Ah ~~,~~ | |
| 22. | Dzinējs, sajūgs, dzesēšana | Dzinēja dzesēšanas šķidruma | |
| Apsildāms degvielas filtrs | |
| 23. | Rāmis | Rāmja profila biezums min 6 mm | |
| 24. | Kabīne ārpusē | Centrālā atslēga, signalizācija | |
| Hidraulisks kabīnes pacelšanas mehānisms | |
| Platleņķa un atpakaļ skata spoguļi vadītāja un līdzbraucēja pusē, apsildāmi, elektriski regulējami | |
| Rampas spogulis līdzbraucēja pusē, elektriski regulējams un apsildāms | |
| Priekšējais kabīnes vāks atverams no kabīnes iekšpuses | |
| 25. | Stūres iekārta | Augstumā un dziļumā regulējama stūres kolonna | |
| Stūres pastiprinātājs | |
| 26. | Kabīne iekšpusē | Centrālā atslēga | |
| Radio, CD, rācija | |
| Gaisa kondicionieris | |
| Vadītāja sēdeklis ar pneimatisko atsperojumu | |
| 27. | Degvielas tvertne (l) | Degvielas bāka min. 200 l | |
| Ad Blue bāka min. 20L | |
| Aizslēdzams abu tvertņu vāki | |
| 28. | Automašīnas drošības priekšmeti u.c. | Divi riteņu pret ripošanas ķīļi | |
| Tehniskā apskate, jābūt derīgai ceļu satiksmē | |
| Kabīne aprīkota ar bākugunīm | |
| 29. | Virsbūve | Kravas kaste-pusapaļā tipa | |
| Kravas kastes pacelšanas vadība šofera kabīnē | |
| Aizmugures aizsarg konstrukcija | |
| Kravas kastes tents - pārsegs, stiprināts pie priekšējā borta, | |
| Sānu aizsarg konstrukcijas | |
| Kravas kastes grīdas materiāls minimums 3mm | |
| Sānu bortu materiāla min biezums minimums 3 mm | |
| Vismaz 80l hidrauliskā bāka | |

**Veidnes piedāvājuma sagatavošanai**

## B.1. pielikums Pretendenta pieteikums dalībai iepirkuma

**PIETEIKUMS DALĪBAI IEPIRKUMA PROCEDŪRĀ**

“Kravas automašīnas (pašizgāzēja) iegāde”

(Ident.Nr. DŪ 2017/01)

<Vietas nosaukums>, <gads>.gada <datums>.<mēnesis>

<Pretendenta nosaukums >

<reģistrācijas numurs>

<adrese> (turpmāk – Pretendents)

1. [Iepazinušies] ar <Pasūtītāja nosaukums, reģistrācijas numurs un adrese> (turpmāk – Pasūtītājs) organizētās iepirkuma procedūras „<Iepirkuma procedūras nosaukums un identifikācijas numurs>” nolikumu (turpmāk – Nolikums), pieņemot visas Nolikumā noteiktās prasības,
2. [iesniedzam] piedāvājumu, kas sastāv no:
3. šī pieteikuma, Piedāvājuma pielikuma un Atlases dokumentiem,
4. Tehniskā piedāvājuma un
5. Finanšu piedāvājuma,

(turpmāk – Piedāvājums)

1. gadījumā, ja Pretendentam tiks piešķirtas tiesības slēgt iepirkuma līgumu, apņemoties:
2. piegādāt vienu lietotu kravas automašīnu SIA “DOBELES ŪDENS”, saskaņā ar Tehniskajām specifikācijām (Nolikuma A pielikums):

**Kravas automašīnas (pašizgāzēja) cena bez pievienotās vērtības nodokļa (turpmāk – PVN) <…> EUR (<summa vārdiem> euro),**

PVN <…>%: <…> EUR (<summa vārdiem> euro)

Kravas automašīnas (pašizgāzēja)cena ar PVN: <…> EUR (<summa vārdiem> euro),

1. Piedāvājums ir spēkā<dienu skaits> dienas no Nolikumā noteiktā piedāvājumu iesniegšanas termiņa.
2. Pretendents apliecina, ka:

a. Pretendents vai personas, kurām ir pārstāvības tiesības, un personas, kurām ir lēmumu pieņemšanas vai uzraudzības tiesības attiecībā uz Pretendentu, ar tādu tiesas spriedumu vai prokurora priekšrakstu par sodu, kurš stājies spēkā un kļuvis neapstrīdams, un no kura spēkā stāšanās dienas līdz piedāvājuma iesniegšanas dienai nav pagājuši trīs gadi, nav atzītas par vainīgām koruptīva rakstura noziedzīgos nodarījumos, krāpnieciskās darbībās finanšu jomā, noziedzīgi iegūtu līdzekļu legalizācijā vai līdzdalībā noziedzīgā organizācijā.

b. Pretendents ar tādu kompetentas institūcijas lēmumu vai tiesas spriedumu, kurš stājies spēkā un kļuvis neapstrīdams, nav atzīts par vainīgu darba tiesību būtiskā pārkāpumā, kas izpaužas kā vienas personas nodarbināšana bez rakstveida darba līguma noslēgšanas, ja tā konstatēta atkārtoti gada laikā, vai divu vai vairāku personu vienlaicīga nodarbināšana bez rakstveida darba līguma noslēgšanas.

c. Pretendents ar tādu kompetentas institūcijas lēmumu vai tiesas spriedumu, kurš stājies spēkā un kļuvis neapstrīdams, un no kura spēkā stāšanās dienas līdz piedāvājuma iesniegšanas dienai nav pagājuši 12 mēneši, nav atzīts par vainīgu konkurences tiesību pārkāpumā, kas izpaužas kā vertikālā vienošanās, kuras mērķis ir ierobežot pircēja iespēju noteikt tālākpārdošanas cenu, vai horizontālā karteļa vienošanās, izņemot gadījumu, kad attiecīgā institūcija, konstatējot konkurences tiesību pārkāpumu, Pretendentu ir atbrīvojusi no naudas soda.

d. Nav pasludināts Pretendenta maksātnespējas process, apturēta vai pārtraukta Pretendenta saimnieciskā darbība, uzsākta tiesvedība par Pretendenta bankrotu vai tiek konstatēts, ka līdz Iepirkuma līguma izpildes paredzamajam beigu termiņam Pretendents būs likvidēts.

e. Pretendentam Latvijā un valstī, kurā tas reģistrēts vai kurā atrodas tā pastāvīgā dzīvesvieta (ja tas nav reģistrēts Latvijā vai tā pastāvīgā dzīvesvieta nav Latvijā), uz iepirkuma izsludināšanas brīdi nav nodokļu parādu, tajā skaitā valsts sociālās apdrošināšanas obligāto iemaksu parādu, kas kopsummā katrā valstī pārsniedz 150 eiro.

f. visa Piedāvājumā ietvertā informācija ir patiesa

1. Mūs Iepirkuma procedūrā pārstāv un iepirkuma līgumu, gadījumā, ja tiks pieņemts lēmums ar mums slēgt iepirkuma līgumu mūsu vārdā slēgs: *( norādīt parakstiesīgās amatpersonas amatu, vārdu, uzvārdu)*

|  |
| --- |
| <Pretendenta nosaukums > |
| <Reģistrācijas numurs vai personas kods> |
| <Adrese> |
| <Paraksttiesīgās personas amata nosaukums, vārds un uzvārds> |
| <Paraksttiesīgās personas paraksts> |

## B.2.pielikums Tehniskais piedāvājums

**TEHNISKAIS PIEDĀVĀJUMA VEIDNE**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_**

Vieta Datums

|  |  |
| --- | --- |
| Pretendenta nosaukums |  |
| Reģistrācijas numurs |  |

**1.Iepirkuma priekšmeta detalizēts apraksts:**

|  |  |  |  |  |  |
| --- | --- | --- | --- | --- | --- |
| **N. p. k.** | | | **Rādītājs, pazīme** | **Prasības** | **Pretendenta piedāvājums, apraksts(norādīt konkrētus raksturlielumus) \*** |
| * + - 1. **Vispārīgās prasības** | | | | |  |
| Piedāvātās kravas automašīnas (pašizgāzēja) nosaukums: | | | | |  |
| 1.1. | | | Kravas automašīnas skaits | viena |  |
| 1.2. | | | Mašīnas tips | Kravas šasija |  |
| 1.3. | | | Automašīnas klase | Kravas pašizgāzējs |  |
| 1.4. | | | Automašīnas ražošanas gads | ne vecāks kā 2007. gads |  |
| 1.5. | | | Pirmā reģistrācija Latvijā | ne agrāk kā 2014. gadā. |  |
| 1.6. | | | Max. nobraukums kravas automašīnai | ne vairāk kā 350 000 km |  |
| 1.7. | | | Nolietojums | Automašīna var būt lietota |  |
|  |  | * + - 1. **Tehniskais aprīkojums** | | |  |
| 2.1. | | | Pilna masa, kg | Maksimums 32 500 kg |  |
| 2.2. | | | Automašīnas celtspēja, kg | Minimums 17 000 kg |  |
| 2.3. | | | Motora jauda, zs | Ne mazāk kā 490 zs |  |
| 2.4. | | | Motora tilpums, cm3 | Ne mazāk kā 12 800 cm3 |  |
| 2.5. | | | Izmešu līmenis | atbilst EURO 5 emisijas standartam (vai ekvivalents) |  |
| 2.6. | | | Kabīnes krāsa | Piedāvā piegādātājs |  |
| 2.7 | | | Durvju skaits | 2 |  |
| 2.8 | | | Sēdvietu skaits (ieskaitot vadītāju) | 2 |  |
| 2.9 | | | Riteņu konfigurācija | 8x4 |  |
| 2.10 | | | Diski | Tērauda – atbilstoši riepu izmēriem |  |
| 2.11 | | | Diferenciāļa bloķēšana | Dzenošā tilta diferenciāla bloķētājs |  |
| 2.12 | | | Priekš. tilta atsperes | Paraboltipa |  |
| 2.13 | | | Aizm. tilta atsperes | Paraboltipa |  |
| 2.14 | | | Tiltu skaits (gab.) | Ne mazāk kā 4 (gab.) |  |
| 2.15. | | | Stūrējamo tiltu skaits (gab.) | Ne mazāk kā 2 (gab.) |  |
| 2.16 | | | Cilindru skaits | Ne vairāk kā 6 |  |
| 2.17 | | | Bremžu sistēmas prasības | Automātiskā bremžu regulēšana |  |
| No slodzes atkarīga bremžu sistēma |  |
| 2.18 | | | Elektro sistēma | 24 V |  |
| Akumulatori, 2 x 12V ne mazāk par 155Ah ~~,~~ |  |
| 2.19 | | | Dzinējs, sajūgs, dzesēšana | Dzinēja dzesēšanas šķidrums |  |
| Apsildāms degvielas filtrs |  |
| 2.20 | | | Rāmis | Rāmja profila biezums min 6 mm |  |
| 2.21 | | | Kabīne ārpusē | Centrālā atslēga, signalizācija |  |
| Hidraulisks kabīnes pacelšanas mehānisms |  |
| Platleņķa un atpakaļ skata spoguļi vadītāja un līdzbraucēja pusē, apsildāmi, elektriski regulējami |  |
| Rampas spogulis līdzbraucēja pusē, elektriski regulējams un apsildāms |  |
| Priekšējais kabīnes vāks atverams no kabīnes iekšpuses |  |
| 2.22. | | | Stūres iekārta | Augstumā un dziļumā regulējama stūres kolonna |  |
| Stūres pastiprinātājs |  |
| 2.23 | | | Kabīnes iekšpusē | Centrālā atslēga |  |
| Radio, CD, rācija |  |
| Gaisa kondicionieris |  |
| Vadītāja sēdeklis ar pneimatisko atsperojumu |  |
| 2.24. | | | Degvielas tvertne (l) | Degvielas bāka min. 200 l |  |
| Ad Blue bāka min. 20L |  |
| Aizslēdzams abu tvertņu vāki |  |
| 2.25. | | | Automašīnas drošības priekšmeti u.c. | Divi riteņu pret ripošanas ķīļi |  |
| Tehniskā apskate, ir derīga dalībai ceļu satiksmē |  |
| Kabīne aprīkota ar bākugunīm |  |
| 2.26 | | | Virsbūve | Kravas kaste - pusapaļā tipa |  |
| Kravas kastes pacelšanas vadība šofera kabīnē |  |
| Aizmugures aizsarg konstrukcija |  |
| Kravas kastes tents - pārsegs, stiprināts pie priekšējā borta |  |
| Sānu aizsarg konstrukcijas |  |
| Kravas kastes grīdas materiāls minimums 3mm |  |
| Sānu bortu materiāla min biezums minimums 3 mm |  |
| Vismaz 80l hidrauliskā bāka |  |
| * + - 1. **Citas prasības** | | | | | |
| 3.1. | | | Automašīnas reģistrācija | Kravas automašīna ir ar spēkā esošu Tehnisko apskati, samaksātu ceļa nodokli. |  |
| 3.2. | | | Piemērotība laika apstākļiem | Antifrīzs līdz mīnuss 37 0 C grādiem un ziemas logu šķidrumu sistēmā |  |
| 3.3. | | | Līguma izpildes laiks | Kravas automašīnai jābūt pieejamai (automašīna ir noņemta no uzskaites un sagatavota nodošanai Pasūtītājam) ne ilgāk kā 2 (divu) kalendāro nedēļu laikā no līguma noslēgšanas brīža. |  |

\* Pretendenta piedāvātās Preces **detalizēts apraksts**, tajā skaitā Preces tehniskie parametri, ražotājs un modelis.

|  |  |
| --- | --- |
| **Parakstiesīgā persona vārds, uzvārds:** |  |
| **Amata nosaukums:** |  |
| **Paraksts:** |  |
| **Datums:** |  |

## 

## B.3. pielikums Finanšu piedāvājuma veidne

**FINANŠU PIEDĀVAJUMS**

atklātā konkursā

**„Kravas automašīnas (pašizgāzēja) iegāde”**

Id. Nr. DŪ 2017/01

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_**

Vieta Datums

|  |  |  |  |  |
| --- | --- | --- | --- | --- |
| **Nr.p.k** | **Izmaksu pozīcija** | **Mērvienība** | **Daudzums** | **Cena**  **EUR bez PVN** |
| 1. | **Krava automašīna (pašizgāzējs)** | gab. | 1 |  |
| Piedāvātā līgumcena (bez PVN)\* | | | |  |
| PVN 21%, EUR | | | |  |
| **PIEDĀVĀTĀ LĪGUMCENA, EUR ar PVN\*** | | | |  |

*\** Līgumcenu norāda ar 2 (divām) zīmēm aiz komata.

Apliecinām:

1. ka mūsu iesniegtā piedāvājuma līgumcenā (bez PVN) tiek iekļautas visas iepirkuma priekšmetu saistītās izmaksas, atlaides un piemaksas, kā arī visi nodokļi (izņemot pievienotās vērtības nodokli) un nodevas, ja tādas ir paredzētas, kā arī visi iespējamie riski, kas saistīti ar tirgus cenu svārstībām plānotajā līguma darbības laikā;
2. kravas automašīnai būs pieejama (automašīna būs noņemta no uzskaites un sagatavota nodošanai Pasūtītājam) ne ilgāk kā 2 (divu) kalendāro nedēļu laikā no līguma noslēgšanas brīža;
3. piedāvātajai kravas automašīnai ir spēkā esoša Tehniskā apskate, tā ir derīga ceļu satiksmē, un ir nomaksāti visi nodokļi/nodevas, kā arī uz automašīnu nav spēkā esoši apgrūtinājumi vai liegumi, kas traucētu Pasūtītājam kravas automašīnu iegūt savā īpašumā.

|  |  |
| --- | --- |
| **Parakstiesīgā persona vārds, uzvārds:** |  |
| **Amata nosaukums:** |  |
| **Paraksts:** |  |
| **Datums:** |  |